মুন্সীগঞ্জে প্রথমবারের মতো যুব আওয়ামী আইনজীবী পরিষদের জেলা শাখার আহ্বায়ক কমিটি গঠন করা হয়েছে। বৃহস্পতিবার দুপুর ২টার দিকে জেলা আদালত প্রাঙ্গণে অনুষ্ঠিত এক সাধারণ সভায় এ কমিটি গঠন করা হয়। এডভোকেট মোহাম্মদ আলীকে আহ্বায়ক ও এডভোকেট মাহাবুবুর রশীদ সবুজকে সদস্য সচিব করে ৪১ সদস্য বিশিষ্ট এ আহ্বায়ক কমিটি গঠন করা হয়। এ সময় জেলা আওয়ামী লীগের সভাপতি মো. মহিউদ্দিন আহমেদ, জেলার পাবলিক প্রসিকিউটর এডভোকেট আব্দুল মতিন, এডভোকেট আর্শেদ উদ্দিন চৌধুরী, লুৎফর রহমান প্রমুখ বক্তব্য রাখেন।